b'\n_START_ARTICLE_\nTiaminas\n_START_SECTION_\n\xc5\xa0altiniai\n_START_PARAGRAPH_\nDaugiausia vitamino B\xe2\x82\x81 yra varpini\xc5\xb3 gr\xc5\xabd\xc5\xb3 s\xc4\x97lenose, taip pat miltuose (daugiau juodoje rupioje duonoje), alaus miel\xc4\x97se, m\xc4\x97soje (kepenyse, inkstuose), piene, dar\xc5\xbeov\xc4\x97se (ypa\xc4\x8d ank\xc5\xa1tin\xc4\x97se), rie\xc5\xa1utuose._NEWLINE_Gr\xc5\xabduose daugiausia vitamino yra gr\xc5\xabdo daige ir apvalkale.\n_START_SECTION_\nSavyb\xc4\x97s\n_START_PARAGRAPH_\nTiaminas tirpsta vandenyje, gerai i\xc5\xa1lieka \xc5\xa1aldytuose produktuose, kaitinamas skyla.\n_START_SECTION_\nPoveikis\n_START_PARAGRAPH_\nVitaminas B\xe2\x82\x81 dalyvauja angliavandeni\xc5\xb3 apykaitoje, tod\xc4\x97l vartojant pernelyg daug angliavandeni\xc5\xb3 (taip pat alkoholio), vitamino B\xe2\x82\x81 rezervai greitai baigiasi. Tiaminas dalyvauja perduodant nervin\xc4\xaf impuls\xc4\x85 raumenims, atstatant nerv\xc5\xb3 sistem\xc4\x85 po didelio kr\xc5\xabvio, taip pat skatina normal\xc5\xb3 augim\xc4\x85, vaisingum\xc4\x85, laktacij\xc4\x85.\n_START_SECTION_\nPoreikis\n_START_PARAGRAPH_\nTiamino reikia vidutini\xc5\xa1kai 1,2-1,6 \xce\xbc g per dien\xc4\x85, n\xc4\x97\xc5\xa1\xc4\x8diosioms \xe2\x80\x93 1,3 \xce\xbc g, \xc5\xbeindan\xc4\x8dioms moterims \xe2\x80\x93 1,4 \xce\xbc g. Prakaituojant jo reikia daugiau, nes vitaminas pa\xc5\xa1alinamas su prakaitu.\n_START_SECTION_\nTr\xc5\xabkumas\n_START_PARAGRAPH_\nD\xc4\x97l vitamino B1 stokos atsiranda liga beriberi (tiesioginis vertimas \xe2\x80\x93 avies eisena). D\xc4\x97l tiamino stokos sutrinka vir\xc5\xa1kinimas, dingsta apetitas, silpn\xc4\x97ja atmintis. Gali pasireik\xc5\xa1ti galvos skausmai, dirglumas, periferini\xc5\xb3 nerv\xc5\xb3 u\xc5\xbedegimas, re\xc4\x8diau \xe2\x80\x93 sutrikti \xc5\xa1irdies veikla, sul\xc4\x97t\xc4\x97ti \xc5\xbearnyno peristaltika._NEWLINE_Vitamino da\xc5\xbenai tr\xc5\xabksta d\xc4\x97l fizinio pervargimo, alkoholizmo, l\xc4\x97tini\xc5\xb3 \xc5\xbearnyno ir kepen\xc5\xb3 lig\xc5\xb3.'